- Ես կարծում եմ, որ ունենք լավ մտավորականություն, և որպես կանոն մտավորականները նախահարձակ չեն և ինքնագովազդով չեն զբաղվում: Մեր ժամանակներում մտավորականի, գրագետ և սթափ, ողջամիտ մարդկանց պահանջարկ չկա ո´չ իշխանության և ո´չ էլ ժողովրդի կողմից: Նրանք «լուսանցքային վիճակում» են հայտնվել` պարզ հասկանալով հետևյալ ճշմարտությունը. համաշխարհային գլոբալիզացիայի հրամայականները այնքան զորեղ են, որ վերարժևորվում կոչված երևույթի տակ իրականում տեղի է ունենում բացարձակ արժեզրկում: